# غزہ جنگ

**غزہ جنگ** جو 7 اکتوبر 2023ء کو شروع ہوئی، یہ اسرائیل اور حماس کی قیادت میں فلسطینی عسکریت پسند گروہوں کے درمیان جاری ایک مسلح تصادم ہے، جو غزہ کی پٹی اور جنوبی اسرائیل میں لڑی جا رہی ہے۔ یہ جنگ غزہ اسرائیل تنازع کی پندرہویں جنگ ہے اور اسرائیلی فلسطینی تنازع کے وسیع اور غیر حل شدہ پس منظر کا حصہ ہے، جس نے پورے خطے میں عدم استحکام کو شدید تر کر دیا ہے۔ جنگ کے پہلے ہی دن 1200 سے زائد اسرائیلی ہلاک ہوئے، جو اسرائیل کی تاریخ کا سب سے ہلاکت خیز دن قرار پایا۔ اس کے بعد سے 53،000 سے زائد فلسطینی مارے جا چکے ہیں، جس نے اسے فلسطینیوں کے لیے اب تک کی سب سے مہلک جنگ بنا دیا ہے۔ جنگ نے پورے غزہ میں وسیع پیمانے پر تباہی پھیلائی اور ایک شدید انسانی بحران کو جنم دیا۔

7 اکتوبر 2023ء کو حماس کی قیادت میں عسکریت پسند گروہوں نے اسرائیل پر اچانک حملہ کیا جس میں 1،195 اسرائیلی اور غیر ملکی شہری مارے گئے، جن میں 815 عام شہری شامل تھے اور 251 افراد کو یرغمال بنایا گیا۔ ان کا مقصد اسرائیل پر دباؤ ڈال کر فلسطینی قیدیوں کی رہائی کروانا تھا۔ جب اسرائیل نے اپنے علاقے سے عسکریت پسندوں کو ہٹا دیا تو اس نے 27 اکتوبر کو غزہ پر بمباری شروع کی اور زمینی کارروائی کا آغاز کیا جس کے مقاصد حماس کا خاتمہ اور یرغمالیوں کی رہائی بتائے گئے۔ اس دوران اسرائیلی افواج نے متعدد کارروائیاں کیں جن میں مئی 2024ء سے رفح پر حملہ، خان یونس کے گرد تین لڑائیاں اور اکتوبر 2024ء سے شمالی غزہ کا محاصرہ شامل ہیں۔ اسرائیل نے غزہ کے اندر اور باہر حماس کے کئی رہنماؤں کو قتل بھی کیا۔ نومبر 2023ء میں ایک عارضی جنگ بندی ہوئی جو ختم ہو گئی اور جنوری 2025ء میں دوسری جنگ بندی کا مارچ 2025ء میں اسرائیلی حملے سے خاتمہ ہوا۔

اسرائیلی حملے کے آغاز سے اب تک 52،000 سے زائد فلسطینی ہلاک ہو چکے ہیں جن میں آدھے سے زیادہ خواتین اور بچے ہیں، جبکہ 1،10،000 سے زائد زخمی ہوئے ہیں۔ لانسیٹ میں شائع ایک مطالعے کے مطابق جون 2024ء تک 64 260 اموات صرف جسمانی زخموں کی وجہ سے ہوئیں، جبکہ بالواسطہ ہلاکتوں کا خدشہ اس سے کہیں زیادہ ہے۔ اسرائیل کی جانب سے غزہ کا محاصرہ مزید سخت کرنے کے نتیجے میں بنیادی ضروریات کی فراہمی بند ہو گئی، جس کے سبب شدید غذائی بحران اور قحط کا خطرہ پیدا ہوا جو مئی 2025ء سے جاری ہے۔ 2025ء کے اوائل تک اسرائیل نے غزہ میں بے مثال تباہی پھیلائی، پورے شہر مٹا دیے، اسپتال، زرعی زمینیں، مذہبی اور ثقافتی مقامات، تعلیمی ادارے اور قبرستان تباہ کر دیے۔ غزہ کے صحافیوں، طبی کارکنوں، امدادی کارکنوں اور دیگر شہریوں کو گرفتار، تشدد اور قتل کیا گیا۔ غزہ کی 23 لاکھ آبادی کا تقریباً ہر فرد زبردستی بے گھر کر دیا گیا، جبکہ 100،000 سے زائد اسرائیلی شہری بھی اندرونی طور پر بے گھر ہوئے۔

مختلف ماہرین اور انسانی حقوق کی تنظیموں نے کہا ہے کہ اسرائیل اور حماس دونوں نے جنگی جرائم کا ارتکاب کیا جبکہ اسرائیل نے غزہ میں نسل کشی کی ہے۔ اسرائیل کے خلاف نسل کشی کے الزامات کا مقدمہ عالمی عدالت انصاف میں زیرِ سماعت ہے اور بین الاقوامی فوجداری عدالت نے نیتن یاہو، یوآو گالانٹ اور محمد ضیف کے خلاف گرفتاری کے پروانے جاری کیے، جن میں سے محمد ضیف کا پروانۂ گرفتاری ان کی ہلاکت کے بعد واپس لے لیے گئے۔ جنگ کے دوران فلسطینی عسکری گروہوں اور اسرائیلی افواج دونوں کی جانب سے تشدد اور جنسی زیادتیوں کی اطلاعات ملی ہیں۔

جنگ کے دوران کئی ایسے واقعات جنھوں نے عالمی توجہ حاصل کی، ان میں نووا فیسٹیول قتل عام، بیباس خاندان کا اغوا و قتل، الاہلی العربی اسپتال دھماکا، آٹے کے لیے جمع فاقہ کش لوگوں کا قتل عام، تل السلطان پر حملہ، ورلڈ سینٹرل کچن قافلے پر حملہ اور پانچ سالہ ہند رجب کی ہلاکت شامل ہیں۔ اسرائیل کو امریکا کی جانب سے زبردست عسکری اور سفارتی حمایت حاصل رہی، جس نے اقوام متحدہ کی سلامتی کونسل میں جنگ بندی کی کئی قراردادوں کو ویٹو کیا۔ یہ جنگ خطے میں بھی ہو رہی ہے اور عرب ممالک اور ایران کے محور مزاحمت گروہ امریکا اور اسرائیل سے محاذ آرا ہیں۔ 2024ء کے اواخر تک اسرائیل اور حزب اللہ کے درمیان ایک سال سے جاری جھڑپوں نے لبنان پر اسرائیلی حملے کو جنم دیا، جس کے بعد بشار الاسد اسد حکومت کا سقوط اور شام پر اسرائیلی حملہ جاری ہے۔ جنگ کے علاقائی و عالمی اثرات نمایاں ہیں جن میں دنیا بھر میں جنگ بندی کے حق میں مظاہرے اور یہود دشمنی و فلسطینی دشمنی میں اضافہ شامل ہے۔

## قحط

27 مارچ 2024 کو، آئرلینڈ کی حکومت نے اعلان کیا کہ وہ *جنوبی افریقہ بمقابلہ اسرائیل* کے مقدمے میں شامل ہو گی اور کہا کہ

غزہ میں خوراک اور دیگر ضروری اشیاء پر پابندی نسل کشی کا ارادہ ہو سکتی ہے۔

**نوٹ**: اب یہ ارادۂ نسل کشی عملاً واقع ہو چکا ہے۔

## حوالہ جات

ُ